چاروی اگروال

چاروی اگروال (پیدائش 20 جون 1983) ایک ہندوستانی مصورہ، مجسمہ ساز، اینیمیٹر، فلم ساز، اور بصری فنکارہ ہیں۔ اس نے شیریڈن انسٹی ٹیوٹ آف ٹیکنالوجی اینڈ ایڈوانسڈ لرننگ، کینیڈا سے گریجویشن کیا، اور کالج آف آرٹ ، دہلی یونیورسٹی سے فائن آرٹس میں گولڈ میڈل حاصل کیا۔

انہیں دو مرتبہ "لمکا بک آف ورلڈ ریکارڈز" میں اعزاز سے نوازا گیا ہے اور 23 سال کی عمر میں انہیں نیویارک میں "انکریڈیبل انڈیا @60" تہوار میں کوکا کولا کی طرف سے  "ابھرتے ہوئے 10"  جو عالمی فنکارانہ انداز کو بدل دیں گے"  شامل کیا گیا۔انہوں نے مختلف اشاعتوں میں تعاون کیا ہے اور متعدد پلیٹ فارم بشمول GDG Women Techmakers @Google، Tedx @IIT کھڑگپور، ایڈنبرا یونیورسٹی، انڈیا ڈیزائن فورم، اینیمیشن ماسٹرز سمٹ میں شرکت کرکے  تقریر کی ہے۔ 

ان نے 2009 میں CDL (Charuvi Design Labs) کی بنیاد رکھی، اور نیشنل فلم بورڈ کے لیے کینیڈا میں کام کیا۔

ان کا سب سے بڑا کارنامہ تھری ڈی اینی میشن فلم شری ہنومان چالیسا ہے، جو 2013 میں بنی تھی اور جس نے کئی ایوارڈز حاصل کیے تھے۔ وہ اینیمیشن اور فائن آرٹس کے شعبے میں ایک معروف شخصیت ہیں۔

انہوں نے 26,000 گھنٹیوں پر مشتمل بھگوان ہنومان کا 25 فٹ کا بیل مجسمہ بنایا۔

ہنومان کا لیجنڈ - متحرک ویب سیریز 
متحرک سیریز " دی لیجنڈ آف ہنومان " کو گرافک انڈیا نے تیار کیا ہے اور شرد دیوراجن، چاروی اگروال اور جیون جے کانگ نے تخلیق کیا ہے۔ یہ سیریز گرافک انڈیا، چارووی اگروال (سی ڈی ایل) اور ری ڈیفائن کے فنکاروں کی مشترکہ کوشش ہے۔ سیریز کا پریمیئر ڈزنی + ہاٹ اسٹار اور ہاٹ اسٹار پر 29 جنوری 2021 کو سات ہندوستانی زبانوں میں عالمی سطح پر ہوا۔  ویب سیریز بھگوان ہنومان کے خود کی دریافت کے غیر معمولی سفر کو پیش کرتی ہے۔ اسے شرد کیلکر نے بیان کیا ہے۔

یہ سیریز ہنومان کی ایک طاقتور جنگجو سے دیوتا میں  تبدیلی کے عمل  پر روشنی ڈالتی  ہے اور یہ بھی بتاتی ہے کہ کس طرح ہنومان پریشان کن  تاریکی کے درمیان امید کی کرن بن گیا۔

شو کی تمام 13 اقساط 7 زبانوں میں دستیاب ہیں۔ ہندی، تامل، تیلگو، مراٹھی، بنگالی، ملیالم اور کنڑ؛ اور خصوصی طور پر یہ سیریز  ڈزنی اور ہاٹ سٹار وی آئی پی پر ریلیز ہوئی۔

ابتدائی زندگی اور پس منظر 
چاروی اگروال 1983 میں نئی دہلی میں پیدا ہوئیں۔ انہوں نے دہلی کے کالج آف آرٹ میں فائن آرٹ کی تربیت حاصل کی جہاں انہوں نے گولڈ میڈل جیتا، اور اس کے بعد کینیڈا میں شیریڈن انسٹی ٹیوٹ آف ٹیکنالوجی اور ایڈوانسڈ لرننگ سے کمپیوٹر اینیمیشن میں گریجویشن کیا۔ چاروی ایک کثیر الجہت فنکارہ جو پینٹ کرتی ہے ، مجسمے بناتی ہے، ڈیزائن کرتی ہے، اینیمیشن  بناتی ہے اور فلموں میں کام کرتی ہے۔

حوالہ جات

بیرونی روابط 

 چاروی ویب سائٹ
 چارووی ڈیزائن لیب کی آفیشل ویب سائٹ
دہلی کی خواتین فنکار
بھارتی خواتین فلم ہدایت کار
اکیسویں صدی کے بھارتی ڈیزائنر
بقید حیات شخصیات
1983ء کی پیدائشیں
ہندوستانی خواتین مصور